Sporočilo za javnost Ljubljana, 11. 4. 2025

Slika, ki vsebuje besede tla, na prostem, nebo, umetnost

Vsebina, ustvarjena z umetno inteligenco, morda ni pravilna.

**Podpis fotografije:** Foto © Neznan fotograf. Z dovoljenjem LAIBACH/A/POLITICAL.; Kabul, februar 2022.

**AUSSTELLUNG! LAIBACH KUNST: UNTERNEHMEN BARBAROSSA**Kustosinja: Alenka Gregorič  
23. 4.—9. 5. 2025

V sredo, 23. 4. 2025, bo minilo natanko 42 let od zgodovinskega koncerta *Mi kujemo bodočnost* skupine Laibach na Glasbenem bienalu v Zagrebu, ki je privedel do prepovedi njihovega nastopanja vse do leta 1987. **Na dan obletnice bomo v Cukrarni odprli razstavo z naslovom UNTERNEHMEN BARBAROSSA, ki je nastala v sodelovanju z A/POLITICAL.**

**DOGODKI**

Torek, 23. 4. 2025 ob 19.00  
Odprtje razstave  
[**AUSSTELLUNG! LAIBACH KUNST**](https://cukrarna.art/sl/program/razstave/47/unternehmen-barbarossa/): UNTERNEHMEN BARBAROSSA  
Vstop prost

Petek, 9. 5. 2025 ob 21.00  
Koncert  
[**Laibach: Mi kujemo bodočnost**](https://cukrarna.art/sl/program/dogodki/273/2025-05-09/21-00/laibach-mi-kujemo-bodocnost/)   
Vstopnice so že v prodaji in jih lahko kupite preko spleta na [Mojekarte.si](https://www.mojekarte.si/si/laibach-mi-kujemo-bodocnost/vstopnice-1198711.html) ali na recepciji Cukrarne. Z vstopnico za koncert LAIBACH: MI KUJEMO BODOČNOST si lahko razstavo UNTERNEHMEN BARBAROSSA – AUSSTELLUNG! LAIBACH KUNST ogledate brezplačno.

**SPREMNO BESEDILO RAZSTAVE**

Leta 1983 se je Laibachu uspelo uvrstiti na program avantgardističnega Glasbenega bienala Zagreb. Koncert z naslovom *Mi kujemo bodočnost* je bil dogovorjen za čas od polnoči do 5. ure zjutraj v Dvorani Moša Pijade. Multimedijski dogodek je vključeval 12 video monitorjev: poleg eksperimentalnega videa *Morte ai s'ciavi* je bil predvajan tudi dokumentarni film Milana Ljubića iz leta 1971 z naslovom *Revolucija još traje* (*Revolucija še traja*), čez katerega so hkrati projicirali prizor iz pornografskega filma.

Sredi koncerta so se na prizorišču pojavili policisti in pripadniki vojaške policije. Člani skupine Laibach, oblečeni v uniforme jugoslovanske vojske, niso hoteli zapustiti odra in so kljub izklopu centralnega ozvočenja igrali naprej. Nekaj minut zatem je bil koncert prekinjen, proti Laibachu pa se je v naslednjih dneh sprožila politična gonja. Sledila je prepoved nastopanja, ki je trajala do leta 1987.

Leta 2017 je bila v muzeju Reina Sofía v Madridu na ogled razstava *NSK od Kapitala do kapitala. Neue Slowenische Kunst – dogodek zadnjega desetletja Jugoslavije*, ki jo je dve leti prej prvič predstavila Moderna galerija v Ljubljani. Ob tej priložnosti so člani skupine ponovno uprizorili performans *Mi* *kujemo bodočnost* in se med drugim fotografirali pred Picassovo *Guernico*. Uporabe fotografije, ki bi bila na naslovnici albuma *We Forge the Future*, pa Picassovi dediči niso dovolili. Skupina Laibach se je zato odločila, da izdela in za ta namen uporabi svojo verzijo *Guernice*, navdihnjeno s partizansko grafiko Nikolaja Pirnata. Pripravili so več različic s tem motivom, eno od njih je v obliki preproge izdelala afganistanska družina iz Kabula. Preproga je skupaj z risbo osnutka, videom in dokumentarnimi zapisi o izdelavi razstavljena v kletnem prostoru Cukrarne.

**KOLOFON**

Kustosinja: **Alenka Gregorič;** Producentka**: Eva Bolha;** Oblikovanje: **Ajdin Bašić;** Odnosi z javnostjo**: Mojca Podlesek;** Tehnična ekipa: **Jože Kalan, Martin Lovšin.** Produkcija**: Cukrarna / MGML.** Laibach je projekt *Barbarossa* ustvaril v sodelovanju z organizacijo A/POLITICAL.